CELEX: 22005D0049
Language: hu
Date: 2005-04-29 00:00:00
Title: Az EGT-Vegyesbizottság 49/2005 határozata (2005. április 29.) az EGT-megállapodás I. mellékletének (Állat- és növény-egészségügyi kérdések) módosításáról

15.9.2005   
            
            
               HU
            
            
               Az Európai Unió Hivatalos Lapja
            
            
               L 239/18
            
         
      AZ EGT-VEGYESBIZOTTSÁG 49/2005 HATÁROZATA
   
   (2005. április 29.)
   az EGT-megállapodás I. mellékletének (Állat- és növény-egészségügyi kérdések) módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               Az EGT-Vegyesbizottság 2005. március 11-ei 43/2005 határozata (1) módosította megállapodás I. mellékletét.
            
         
               (2)
            
            
               A szalmonella és egyéb meghatározott, élelmiszerből származó zoonóziskórokozók ellenőrzéséről szóló, 2003. november 17-i 2160/2003/EK európai parlamenti és tanácsi rendeletet (2) a megállapodásba kell foglalni.
            
         
               (3)
            
            
               a zoonózisok és zoonóziskórokozók monitoringjáról, a 90/424/EGK tanácsi határozat módosításáról és a 92/117/EGK tanácsi irányelv hatályon kívül helyezéséről szóló, 2003. november 17-i európai parlamenti és tanácsi 2003/99/EK irányelvet (3) a megállapodásba kell foglalni.
            
         
               (4)
            
            
               E határozat hatálya nem terjed ki Izlandra és Liechtensteinre,
            
         A KÖVETKEZŐKÉPPEN HATÁROZOTT:
   1. cikk
   A megállapodás I. mellékletének 7.1. fejezete a következőképpen módosul:
   
               1.
            
            
               A 8. pont után (92/117/EGK tanácsi irányelv) a következő pontokat kell beilleszteni:
               
                           „8a.
                        
                        
                           
                              32003 L 0099: a zoonózisok és zoonóziskórokozók monitoringjáról, a 90/424/EGK tanácsi határozat módosításáról és a 92/117/EGK tanácsi irányelv hatályon kívül helyezéséről szóló, 2003. november 17-i európai parlamenti és tanácsi 2003/99/EK irányelv (HL L 325., 2003.12.12., 31. o.).
                        
                     
                           8b.
                        
                        
                           
                              32003 R 2160: A szalmonella és egyéb meghatározott, élelmiszerből származó zoonóziskórokozók ellenőrzéséről szóló, 2003 november 17-i 2160/2003/EK európai parlamenti és tanácsi rendelet (HL L 325., 2003.12.12., 1. o.).
                           E megállapodás alkalmazásában a rendelet rendelkezéseit a következő kiigazítással kell értelmezni:
                           A 9. cikk (3) bekezdését a »Finnország« szó után a »Norvégia« szóval kell kiegészíteni.”
                        
                     
         
               2.
            
            
               A 8. pont utáni (92/117/EGK tanácsi irányelv) szöveget ki kell törölni:
            
         2. cikk
   A 2160/2003/EK rendeletnek és a 2003/99/EK irányelvnek az Európai Unió Hivatalos Lapjának EGT-kiegészítésében közzéteendő norvég nyelvű szövege hiteles.
   3. cikk
   Ez a határozat 2005. április 30-án lép hatályba, amennyiben a megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz (4).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell kihirdetni.
   
      Kelt Brüsszelben, 2005. április 29-én.
      
         
            az EGT-Vegyesbizottság részéről
         
         
            az elnök
         
         Richard WRIGHT
         
      
   
   
      (1)  HL L 198., 2005.7.28., 45. o.
   
   
      (2)  HL L 325., 2004.12.12., 1. o.
   
   
      (3)  HL L 325., 2003.12.12., 31. o.
   
   
      (4)  Alkotmányos követelményeket nem jeleztek.